જો એકવાર આપણે આપણા પરિવારજનો સાથે આપણી મોંઘી રેસ્ટોરન્ટમાં જવાની શરતી ઈચ્છા વ્યક્ત કરીશું તો કદાચ એ લોકોજ સામે પોતાની ઈચ્છા રાખશે કે તમારું ઇન્ક્રીમેન્ટ આવશે કે તમને ધંધામાં મોટો ફાયદો થશે ત્યારે જરૂર ફાઈવ સ્ટાર હોટલમાં જમવા જઈશું, પણ શું આજે કે કાલે સાંજે શહેરની ખાઉગલીમાં મળતા મોઢામાં પાણી લાવી દેતા પ્રખ્યાત ભાજીપાઉં ખાવા ન જઈ શકાય? મુદ્દો કુટુંબ સાથે જો ક્વોલીટી ટાઈમ પસાર કરવાનો જ છે તો આ ઓપ્શન પણ ખોટો તો નથીજ ને? બસ બાવર્ચી આ જ સંદેશને ખૂબ સુંદર રીતે સ્મિત અપાવીને સમજાવે છે.